एन चंद्रशेखरन् ने 1987 में टाटा समूह की आईटी कंपनी टीसीएस ज्वाइन की थी। उसके बाद से चंद्रशेखरन् टीसीएस में ही रहे। उन्हें साल 2009 में टीसीएस का सीईओ बनाया गया। चंद्रशेखरन् तब टाटा समूह की किसी भी कंपनी के सीईओ में सबसे कम उम्र के थे। चंद्रशेखरन् को 2016 में टाटा सन्स के निदेशक मंडल में शामिल किया गया था। तमिलनाडु के त्रिरूचापल्ली इंजीनियरिंग कॉलेज से मास्टर ऑफ कम्प्यूटर एप्लीकेशन (एमसीए) करने वाले चंद्रशेखरन् के नेतृत्व में टीसीएस टाटा समूह की सबसे ज्यादा मुनाफा कमाने वाली कंपनी बनी। गुरूवार को ही टीसीएस ने अपनी तीसरी तिमाही के वित्तीय नतीजे घोषित किए, जिसमें कंपनी ने 6778 करोड़ रुपये का लाभ कमाया है।